**GATITU MIXED SECONDARY SCHOOL**

**CHETI CHA KUHITIMU ELIMU YA SEKONDARI NCHINI KENYA**

**KISWAHILI KIDATO CHA TATU MTIHANI WA MWISHO WA MUHULA WA TATU**

**102/2;3 SAA 3 DAKIKA 15**

**NAME………………………………………………………………….. ADM NO..…….**

**Maagizo**

* **Maswali ya sehemu 1,2,3,4,5 ni ya lazima.**
* **Maswali hayo mengine yachaguliwe kutoka sehemu mbili zilizobaki yaani Tamthilia na Fasihi simulizi.**
* **USIJIBU MASWALI MAWILI KUTOKA KWENYE TAMTHILIA NA FASIHI SIMULIZI.**

**102/1: UFAHAMU,UFUPISHO,MATUMIZI YA LUGHA NA ISIMU JAMII:**

**SEHEMU 1: UFAHAMU: (ALAMA 15)**

***Soma taarifa ifuatayo kisha ujibu maswali:***

Mlikuwa na mtafaruku kibandani mwa Fumu.Utukufu ulimwisha.Muda si muda alianza kupiga kelele za uombezi, ``Nani?Nani?We unataka nini?Kuna nini?’’ Ni masuala yaliyomwenda midomoni mbiombio.``Jibwaaa!’’ alipiga kelele,``Mtume!Toka,toka,wacha,niwachee! Lakini Rocket aliendelea na kazi aliyoamrishwa.``Wu!Wu!Wu!’’ Alibweka huku akimparamia Fumu na kuzidi kumrarulia mararu yake.Ndani hamkuwa na usalama na pale Fumu alipoupata upenyu,alipenyuka nje,na kelele zake huku Rocket ananing’inia kwenye mkia wa raru la shati lake.

``Okey Rocket,Okey Rocket,calm down,calm down,enough,’’Fauz alipoza jibwa lake.Kwisha hivyo alimtazama Fumu kwa ushindi na kejeli.``Ha!Ha!Ha!’’ alicheka,kicheko cha kiburi ambacho kilimwamsha Fumu kutoka kwa jitimai ya kuganda na jibwa na ule mlio wa bunduki.Alipozinduka,alijipata amesimama hatua tatu karibu na Fauz.Macho yao yalikutana:ya Fumu yakiwaka moto na ya Fauz kama pilipili hoho.Fauz alikwaruza meno,ishara ya hamaki.Fumu alimeza funda la mate;lilionekana likisukumwa ndani ya umio.Utengano wao ulikuwa ni wa chuki, na humo Fumu aliweza kuagua nusu ya kitendawili alichokiagua Fauz.Na sasa Fumu alimwona Fauz amesimama kijeuri; miguu yake kaitawanya,mmoja huku na mwingine kule,bunduki yake imesimamia tako,ameikamatia kwenye mdomo kwa mikono yake miwili aliyoinyoosha.Alikipasua kicheko kingine cha ujeuri,na Rocket, aliyerejelea miguuni pake alikuwa akipungapunga mkia.Fumu alipitikwa na mawazo mengi yaliyompanda kichwani kama umeme.``Nimefanya nini?kuna nini Yarabi?’’Alijaribu kuyapata sababu ya yote haya,lakini haikuwa dhahiri kubaini lililomghasi Maulana.

Kwa dhahiri,Fumu aliogofywa na hadhi ya Fauz na babake,Bwana Hamoud.Na hili si ila;nani asiyetetemeshwa na Bwana Hamoud au mwanawe Fauz?Kwa ndani na labda ndani kabisa,Fumu alikuwa na dharau kubwa kwa Bwana Hamoud na aila yake,lakini dharau hiyo ilididimizwa na wiano wa Fumu na binadamu hawa.Hamoud alimiliki ardhi ambayo yeye Fumu alihitaji kwa maisha yake.Lilikuwa tegemeo ambalo Fumu alichelea kulivunja.Hakuweza kuufisidi mzizi wa maisha yake.

``Bwa…bwan…bwana,’’Fumu aliona shema kumwita Fauz bwana.Huku moyo wa ari ukimpiga na huku woga wa lazima ukimlainisha,alianza,``Hii sio kawaida Bwa…Bwana Fauz,hii sio desturi ya kubisha hodi nyumbani kwa mtu,jinsi gani bwana,uta…’’

``Kawaida,’’Fauz alikokota neno hili ,``desturi,’’alibeza,``Ha!Ha!Ha!,’’alicheka.``Kawaida na desturi baina ya mimi na wewe?Kuna kawaida gani?Unataka heshima bila ya wewe kujali heshima yangu?Wewe…Wewe Fumu unayestahili adabu,utii na heshima kwangu.’’Fauz alikuwa kapiga uso na **mshipa wa ukaidi** ulimsimama waziwazi kwenye kipaji chake,hamsa zinamcheka.

Fumu aliemewa kwa hilo.Amevunja heshima?Hana adabu?Hakujua siku gani amemwondolea adabu mtu.``Njama,njama hizi,’’alijiambia kimoyomoyo.``Bwana Fauz,mimi nipendaye kushughulika na maisha yangu ya kimaskini nawezaje kumvunjia heshima mtu kama wewe?Mimi hakiri?’’

``Maneno yakipata msemaji,maneno matamu,mmmh!’’alimaka Fauz,na sasa kainua bunduki yake kwa mkono mmoja na kuiweka begani.Akaanza kupiga hatua pale uwanjani,``Kweli inapodhihiri Fumu,uwongo hujitenga.Sikia…’’Alinyanyua mkono wake wa kushoto na kuashiria kidole cha indhari,``Sikia Fumu,’’aliendelea,``Nataka uniambie,wewe anakulisha na kukuvisha nani?’’Sauti ya Fauz ilijaa simango.Tambo lake la kuza lenye ubichi wa ujana.Macho yake makali yenye heba yalikoza weusi kwenye ngozi yake nyeupe,na pale kifuani ambapo vifungo vya shati jepesi alilolivaa vimefunguliwa,kichaka cha malaika kilipinda juu na kushuka,kikikubali sulubu ya kuvuta na kushusha pumzi za mori.Haya yote Fumu aliyaona waziwazi.

Jibu la swali hilo lilikuwa katika ncha ya ulimi wa Fumu,lakini alishindwa kulitoa ghafla.Alilirejesha kwenye nadhari yake akalipima.Lilikuwa jibu sahili lakini chungu kwa mwenye kujibiwa,na hasa kwa mtu kama Fauz mwenye uwezo wa kukubali na kukataa.Lakini,ah,nafsi ya Fumu ilimshawishi vingine leo.``Potelea mbali Fauz ni binadamu kama wewe.’’

**Maswali:**

1. Ni mambo gani yaliyoelezwa katika taarifa hii yanaonyesha kwamba Fauz alikuwa mtu katili? (Alama 5)
2. Je,ni kweli kusema kuwa Fumu alimnyenyekea na kumcha Fauz?Toa sababu. (Alama 2)
3. Jadili tofauti kuu kati ya maisha ya Fumu na Fauz kama inavyojitokeza katika taarifa hii (Alama 4)
4. Eleza maana ya vifungu vifuatavyo kama vilivyotumika katika taarifa (Alama4)
5. ...masuala yaliyomwenda mdomoni mbiombio.
6. …aliweza kuagua nusu kitendawili.
7. …mshipa wa ukaidi
8. Jibu la swali hilo lilikuwa katika ncha ya ulimi…

**SEHEMU 2: UFUPISHO: (ALAMA 15)**

***Soma makala haya kisha ujibu maswali yanayofuata****:*

Kutopanga uzazi husababisha mateso mengi na dhiki kwa mamilioni ya watu ulimwenguni kote.Kwa mfano tukiangalia uchumi wa ulimwengu kwa jumla tutaona kuwa mali za kiasili kama madini,mafuta, misitu,wanyama na maji safi zinazidi kupungua.Vilevile kiwango cha utoaji wa vyakula na mfumko wa bei ya maisha kwa jumla ni matatizo yanayoathiri sana hali zetu za maisha ya kila siku.Ni wazi kuwa hakuna taifa linalotaka kuona watu wake wakifa kwa sababu ya njaa,maradhi,umaskini au kwa kukosa huduma muhimu kama matibabu,maji safi,elimu na kadhalika.Haina haja kueleza kuwa eneo lenye ardhi nzuri inayofaa kwa kilimo linapungua kwa kasi watu wanavyozidi kuongezeka.Kwa jumla kwa hivyo tunaweza kusimamia na kutabiri kwa usahihi ongezeko hilo.Jambo hilo huwa muhali iwapo watu hawazingatii mpango madhubuti wa kupanga uzazi.

Siyo rahisi kueleza kinagaubaga manufaa yote ambayo jamaa inaweza kupata kutokana na kutekeleza upangaji wa uzazi.Imeonyeshwa hata hivyo waziwazi kutokana na utafiti wa kisayansi kuwa mpango wa uzazi ukifuatwa kwa makini na uzingativu,huweza kusaidia kuunda jamaa yenye afya nzuri kwa upande wa mama na watoto.Kwa mfano,mama hupata wakati wa kumnyonyesha vyema mtoto hadi umri unaofaa kumwachisha kunyonya.Pia, mama hupata wasaa wa kutosha wa kumtunza mtoto wake na kutenda kazi zingine za nyumbani na shughuli za nje.Kufaulu kabisa kwa njia yoyote ya kupanga uzazi hutegemea mambo matatu muhimu kwa upande wa mama hasa.Mambo hayo ni afya ya mama;ambayo inaweza kuathiri mtoto atakayemzaa baadaye,umri alio nao mama na idadi ya mimba alizobeba hapo mbeleni.

Kwa njia ya uchunguzi wa kisasa wa kitaalamu,matabibu wanatufahamisha kuwa kuna madhara na hasara nyingi sana ambazo humpata mama ambaye anapata watoto wengi bila kupanga uzazi wake.Kwa mfano, vifo vingi vya watoto wachanga katika mataifa machanga katika bara la afrika,huhusishwa na kutofuata mpango wa uzazi.Wastani wa matarajio ya kipindi cha maisha katika Afrika ni miaka 49 ambacho ni cha chini sana kikilinganishwa na kile cha mataifa yaliyostawi.Isitoshe,tunaelezwa kwamba watoto wachanga wapatao 149 katika kila 1,000 wanaozaliwa hufa miezi michache tu baada ya kuzaliwa ambapo kati ya wanawake 110 na 647 walio katika umri wa kuzaa hufa kila mwaka katika kila idadi ya wanawake 100,000 katika bara hili.

Watoto wanaozaliwa mfululizo bila kipindi kirefu baina yao pia hupata madhara mengi ya kiafya.Kwa hakika, wengi wa watoto kama hao hufa muda mfupi baada ya kuzaliwa.Kulingana na takwimu zilizopo za kitabibu,asilimia 45 ya watoto wanaozaliwa wakiachana kwa kipindi cha mwaka mmoja hadi mmoja na nusu hufa.Hali kadhalika tunafahamishwa kuwa baada ya kupata mtoto wa nne au wa tano,iwapo mama hapati muda wa kutosha wa kupumzika kabla ya kupata mimba nyingine,kwa kiasi kikubwa mimba anazobeba baada ya hapo huharibika katika miezi miwili ya mwanzo na mwisho tangu kushika mimba.Vifo vingi vya kutokana na shida za uzazi hutokea miongoni mwa kina mama wenye umri mdogo wa kati ya miaka 20 na 34 na hutokea sana miongoni mwa kina mama wanaozaa mfululizo.

Maradhi mbalimbali yanayosababishwa na ukosefu wa protini kama vile *``kwashiokor’’* na maradhi ya kunyong’onyea mwili yaitwayo *``marasmus’’* huwashambulia sana watoto na hupoteza viungo vyao kama vile mikono, miguu na huharibikiwa na sehemu kama vile figo na moyo.Kwa kukosa maziwa ya mama ambayo huachishwa kabla ya umri ufaao,mtoto hudhoofika sana asipopata matibabu na kinga hushikwa na maradhi kama ukambi,ndui,kupooza,kifua kikuu,pumu na mengineyo.Kwa vile kama yule huwa hana nguvu ni mnyonge,yeye huweza kufa kwa ugonjwa wa kawaida kama homa.

Kwa upande wa mama,kama tulivyotangulia kueleza hapo mbeleni,mama azaaye watoto wengi kwa muda mfupi hudhoofika sana na huwa katika hatari ya kupoteza maisha yake ama katika baa la uzazi au baadaye ama hata wakati yu mja mzito.Mama kama yule huenda asiweze kufanya kazi nyumbani ama katika shughuli za ujenzi wa taifa.Isitoshe,yeye hutatizika kuwatunza watoto wengine kwa kuzidiwa na mzigo wa kuilea mimba aliyo nayo au mtoto mchanga aliyempata.Akiwa mwenye mimba,mtoto tumboni naye hudhoofika kwa kukosa malaji bora kutoka kwa mama yake na hivyo kuhatarisha maisha yake.Mama kama huyu huwa na upungufu wa damu mwilini,haishi kuona kizunguzungu,kuumwa na kichwa na magonjwa mengine kama hayo.

**Maswali:**

1. Eleza sababu kuu za kusisitiza mpango wa uzazi kama ilivojadiliwa katika aya ya kwanza (Maneno 30-40) (Ala 5)

Matayarisho:

Jibu:

1. Fafanua madhara ya kuzaa watoto wengi kwa muda mfupi; kwa mama na watoto (Maneno 60-70) (Ala 10)

Matayarisho:

Jibu:

**SEHEMU 3: MATUMIZI YA LUGHA: (ALAMA 35)**

1. Kati ya sauti ulizopewa, ni gani sauti ghuna? (Ala 2)

/f/, /h/, /j/, /p/, /z/

………………………………………………………………………………………………………………………………………………………………………………………………

1. Kamilisha sentensi hizi kwa kutumia kinyume cha maneno yaliyopigiwa mstari.

(Ala 2)

1. Kunjueni majamvi hayo myalalie kisha ………………………. mtakapoamka.
2. Mama aliziba tundu hilo na kutuagiza tusili………………… kamwe.
3. Andika maneno yoyote mawili yenye silabi mwambatano wa konsonanti tatu. (Ala 2)

………………………………………………………………………………………………………………………………………………………………………………………………………………………………………………………………………………………………

1. Andika kwa ukubwa. (Ala 2)

Kiatu chake kimeanguka kidimbwini.

………………………………………………………………………………………………………………………………………………………………………………………………………………………………………………………………………………………………

1. Kanusha. (Ala 2)
2. Ningalisoma ningalifaulu maishani.

………………………………………………………………………………………………………………………………………………………………………………

1. Nikiamka mapema nitaliwahi basi la asubuhi.

………………………………………………………………………………………………………………………………………………………………………………

1. Andika sentensi yenye sehemu zifuatazo: (Ala 3)

Shamirisho kipozi, shamirisho kitondo na shamirisho kitumizi.

………………………………………………………………………………………………………………………………………………………………………………………………………………………………………………………………………………………………

1. Andika kwa wingi. (Ala 3)

Karatasi ilitupwa katika jalala lililoko karibu na chumba chake.

………………………………………………………………………………………………………………………………………………………………………………………………

1. Changanua sentensi ifuatayo kwa kutumia mishale. (Ala 5)

Ndege iliyombeba rais ilitua katika uwanja huu.

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. Andika kwa ukubwa. (Ala 2)

Mzee huyo alivamiwa na mnyama mkubwa.

………………………………………………………………………………………………………………………………………………………………………………………………………………………………………………………………………………………………

1. Onyesha chagizo katika sentensi ifuatayo. (Ala 1)

Mboga nyingi zinauzwa sokoni.

………………………………………………………………………………………………………………………………………………………………………………………………………………………………………………………………………………………………

1. Tumia misemo badala ya maneno yaliyopigiwa mstari. (Ala 2)
2. Rafiki yake alianza kumsengenya punde tu alipoondoka.

………………………………………………………………………………………………………………………………………………………………………………

1. Tulikutana naye barabarani lakini akasingizia kutoniona.

........................................................................................................................................................................................................................................................................

1. Tunga sentensi kuonyesha maana tofauti za neno **fua.** (Ala 2)

………………………………………………………………………………………………………………………………………………………………………………………………………………………………………………………………………………………………

1. Andika upya sentensi zifuatazo ukizingatia kauli za mnyambuliko ulizopewa katika mabano. (Ala 2)
2. Mama alimfanya mtoto atulie. (fanyiza).

………………………………………………………………………………………………………………………………………………………………………………

1. Yaya amekunywa maziwa ya mtoto. (tendea).

………………………………………………………………………………………………………………………………………………………………………………

1. Andika kisawe cha neno hili. (Ala 1)

Damu-…………………………………………………………………………………..

1. Ziweke nomino zifuatazo katika ngeli sahihi. (Ala 2)

Kunyamaza-……………………………………………………………………………….

Uraibu-…………………………………………………………………………………….

**SEHEMU 4 : ISIMU JAMII : (ALA 10)**

Fafanua sababu za watu kufanya makosa katika matumizi ya lugha.

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**SEHEMU 5 : USHAIRI, FASIHI ANDISHI NA FASIHI SIMULIZI:**

**USHAIRI: (ALA 15)**

***Soma shairi lifuatalo kisha ujibu maswali:***

**Matatu Muhimu:**

1. Kwanza matatu muhimu,ni utu,uke na ume

Pili kwa mwanadamu,awe na kitu atume

Tatu awe na fahamu,ya dini isimhame

Haya ni mambo adhimu,kwa mke na mwanamume

Mambo haya adimu,huyataka kwa shime.

1. Kwa la kwanza twaanza,twaendelea kudumu

Na kitu kutuma tuna,ghrama twaweza kimu

Maisha hayawi lana,wala hayawi magumu

La tatu shaka halina,humpamba mwanadamu

Kwa fikira na kuona,mambo yaliyolazimu.

1. Kwa uwezowe mwenyezi,mdumisha kila kitu

Matatu haya azizi,karibu kwa kila mtu

Yana hawa na mapenzi,katika nafsi zetu

Na katika matembezi,ya dunia hii yetu

Kuyakosa hatuwezi,na ndio utumwa wetu.

1. Ni utumwa madhubuti,hatuwezi kuuvua

Umetushika kifati,kwa tadi na kwa takua

Hatuizi hatujuti,tumo tunauchukua

Na nafasi hatupati,kidogo ya kupumua

Mpaka yaje mauti,uhuru kutuletea.

**Maswali:**

1. Huku ukitoa sababu,eleza shairi hili ni la aina gani. (Ala 2)
2. Taja mambo matatu muhimu ambayo sharti binadamu awe nayo kulingana na mshairi. (Ala 3)
3. Taja umuhimu wa kila mojawapo katika mambo hayo matatu kama yalivyofafanuliwa na mshairi. (Ala 3)
4. Licha ya kuwa shairi la mishororo mitano,ni mkondo upi mwingine uliozingatiwa na shairi hili. (Ala 2)
5. Andika ubeti wa kwanza katika lugha ya kawaida. (Ala 5)

**FASIHI ANDISHI: MSTAHIKI MEYA: (ALA 20):**

***Jibu swali 1 au 2:***

1. Ushauri usiofaa ni msingi wa maamuzi mabaya yaliyosababisha dhiki tele kwa wakaazi wa mji wa cheneo.Fafanua. (Ala 20)
2. Fafanua matumizi ya fani zifuatazo.
3. Majazi. (Ala 10)
4. Dhana ya utatu. (Ala 10)

**FASIHI SIMULIZI: (ALAMA 20):**

***Jibu swali 3 au 4:***

3. a) Maghani ni nini? (Ala 2)

b) Eleza vipengele vifuatavyo vya maghani: (Ala 8)

i) Vivugo

ii) Tondozi

iii) Pembezi

iv) Rara

c) i) Ni nini maana ya ulumbi? (Ala 1)

ii) Bainisha sifa za mlumbi. (Ala 6)

iii) Eleza umuhimu wa ulumbi. (Ala 3)

4.a) Eleza dhima ya mawaidha katika jamii. (Ala 6)

b) i) Bainisha sifa za nyimbo. (Ala 4)

ii) Eleza umuhimu wa nyimbo za kisiasa. (Ala 6)

iii) Fafanua mambo **manne** yanayopambanua muundo wa nyimbo katika fasihi simulizi.

(Ala 4)

**Maswali:**

1. Huku ukitoa sababu,eleza shairi hili ni la aina gani. (Ala 2)
2. Taja mambo matatu muhimu ambayo sharti binadamu awe nayo kulingana na mshairi. (Ala 3)

1. Taja umuhimu wa kila mojawapo katika mambo hayo matatu kama yalivyofafanuliwa na mshairi. (Ala 3)
2. Licha ya kuwa shairi la mishororo mitano,ni mkondo upi mwingine uliozingatiwa na shairi hili. (Ala 2)
3. Andika ubeti wa kwanza katika lugha ya kawaida. (Ala 5)